stanford-oval/wikipedia huggingface dataset:
อูไน เอเมรี

| 0 | 1 | 2 | 3 |
| --- | --- | --- | --- |
 เอเมรีกับเซบิยาในปี 2016
ข้อมูลส่วนตัว
ชื่อเต็ม:  อูไน เอเมรี เอตเชโกเยน
วันเกิด:   (1971-11-03) 3 พฤศจิกายน ค.ศ. 1971 (53 ปี)
สถานที่เกิด:  ออนดาร์ริเบีย สเปน
ส่วนสูง:  1.81 m (5 ft 11 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  แอสตันวิลลา (ผู้จัดการทีม)
สโมสรอาชีพ*
| ปี |  ทีม |  ลงเล่น |  (ประตู) |
| 1990–1996 |  เรอัลโซซิเอดัด เบ |  39 |  (2) |
| 1995–1996 |  เรอัลโซซิเอดัด |  5 |  (1) |
| 1996–2000 |  โตเลโด |  126 |  (2) |
| 2000–2002 |  ราซิงเดเฟร์รอล |  61 |  (7) |
| 2002–2003 |  เลกาเนส |  28 |  (0) |
| 2003–2004 |  ลอร์กาเดปอร์ติบา |  30 |  (1) |
| รวม |   |  339 |  (18) |
จัดการทีม
2004–2006:  ลอร์กาเดปอร์ติบา
2006–2008:  อัลเมริอา
2008–2012:  บาเลนเซีย
2012:  สปาร์ตัคมอสโก
2013–2016:  เซบิยา
2016–2018:  ปารีแซ็ง-แฌร์แม็ง
2018–2019:  อาร์เซนอล
2020–2022:  บิยาร์เรอัล
2022–:  แอสตันวิลลา
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อูไน เอเมรี เอตเชโกเยน (บาสก์: Unai Emery Etxegoien; เกิดเมื่อวันที่ 3 พฤศจิกายน ค.ศ. 1971 ในเมืองออนดาร์ริเบีย ประเทศสเปน) เป็นอดีตนักฟุตบอลและผู้จัดการทีมฟุตบอลชาวสเปน ปัจจุบันเป็นผู้จัดการทีมแอสตันวิลลาในพรีเมียร์ลีก
เอเมรีเริ่มเล่นฟุตบอลตั้งแต่วัย 19 ปี เคยเล่นในเซกุนดาดิบิซิออนในประเทศสเปน โดยเล่นไป 281 นัด ทำประตูไปได้ 13 ประตู โดยเอเมรีถนัดในตำแหน่งกองกลาง เมื่อเลิกเล่นฟุตบอลในปี ค.ศ. 2004 ได้หันมาทำงานเป็นผู้จัดการทีมแทน โดยสร้างชื่อเสียงมากับเซบิยาในลาลิกา ในฐานะที่พาเซบิยาเป็นแชมป์ยูโรปาลีก ถึง 3 ปีซ้อน
ในเดือนพฤษภาคม ค.ศ.2018 เอเมรีได้เข้ามาเป็นผู้จัดการทีมอาร์เซนอล ในพรีเมียร์ลีก ของอังกฤษแทนอาร์แซน แวงแกร์โดยเซ็นสัญญาคุมทีมเป็นเวลา 2 ปี
เกียรติยศ > ผู้จัดการทีม

เซบิยา
UEFA Europa League: 2013–14, 2014–15, 2015–16
ปารีแซ็ง-แฌร์แม็ง
Ligue 1: 2017–18
Coupe de France: 2016–17, 2017–18
Coupe de la Ligue: 2016–17, 2017–18
Trophée des Champions: 2016, 2017
บิยาร์เรอัล
ยูฟ่ายูโรปาลีก: 2020–21
เอเซเด เอย์บาร์

บริษัทกีฬาเอย์บาร์ (สเปน: Sociedad Deportiva Eibar; บาสก์: Eibar Kirol Elkartea) หรือเรียกอย่างย่อว่า เอเซเด เอย์บาร์ (สเปน: SD Eibar) เป็นสโมสรแห่งหนึ่งที่ปัจจุบันเล่นในลาลิกาของสเปน มาจากเมืองเอย์บาร์ทางภาคเหนือของประเทศ ก่อตั้งเมื่อวันที่ 30 พฤศจิกายน ค.ศ. 1940 ปัจจุบันเล่นที่สนามกีฬาเทศบาลอิปูรัวที่มีความจุ 5,250 ที่นั่ง เอย์บาร์เป็นสโมสรฟุตบอลยุโรปแห่งแรกที่ได้รับมาตรฐาน ISO-9001
ชุดทีมเหย้าเป็นชุดสีเลือดหมู-น้ำเงิน พร้อมกับกางเกงสีน้ำเงิน
เกียรติประวัติ

เซกุนดาดิบิซิออน
เซกุนดาดิบิซิออน เบ
Tercera División
Tercera División
แหล่งข้อมูลอื่น

เอเซเด เอย์บาร์ ที่เฟซบุ๊ก
| ด ค กผู้เล่นชุดปัจจุบันของเอเซเด เอย์บาร์  |
| --- | --- |
 1 Dmitrović  2 Burgos  3 Bigas  4 รามิส  5 Escalante  6 S. Álvarez  7 Quique  8 Diop  9 Enrich  10 Expósito  11 Rafa  12 Oliveira  13 Yoel  14 Orellana  15 J. Ángel  16 De Blasis  17 Kike  18 Cristóforo  19 Charles  20 Rober  21 León  22 Inui  23 Arbilla  24 Tejero  ผู้จัดการ: Mendilibar 
| ด ค กลาลิกา |
| --- | --- | --- |
| สโมสรในฤดูกาล 2022–23 | อัลเมริอา · อัตเลติกเดบิลบาโอ · อัตเลติโกเดมาดริด · บาร์เซโลนา · เบติส · กาดิซ · เซลตาเดบิโก · ราโยบาเยกาโน · อัสปัญญ็อล · เอลเช · เรอัลมาดริด · เรอัลโซซิเอดัด · เซบิยา · เฆตาเฟ · ฌิโรนา · โอซาซูนา · บาเลนเซีย · มายอร์กา · เรอัลบายาโดลิด · บิยาร์เรอัล |  |
| สโมสรที่เคยอยู่ในลาลิกา | กรานาดา · เลบันเต · อาลาเบส · อัลบาเซเต · อัลโกยาโน · อาเด อัลเมริอา · อารีนัสเกซโช · อัตเลตีโกเตโตอูอัน · บูร์โกส · กัสเตยอน · กอมโปสเตลา · กอนดัล · กอร์โดบา · กุลตูรัลเลโอเนซา · เอวโรปา · เอซเตรมาดูรา · ฌิมนัสติก · เดปอร์ติโบลาโกรูญา · เอร์กูเลส · คาเอน · ลัสปัลมัส ·  เลกาเนส · เยย์ดา · เซเด โลโกรเญส · มาลากา · อูเอสกา · เซเป เมริดา · เรอัลมูร์เซีย · นูมันเซีย · เรอัลโอบิเอโด · ปอนเตเบดรา · ราซินเดซันตันเดร์ · เอย์บาร์ · เรอัลบูร์โกส · เรอัลอูนีออน · เรเกรอาตีโบอูเอลบา · ซาบาเดลย์ · ซาลามังกา · เตเนรีเฟ · เคเรซ · ซาราโกซา · อูเอสกา · เอสปอร์ตินเดฆิฆอน |  |
กรันตูริสโม 7

| กรันตูริสโม 7 |
| --- | --- |

ผู้พัฒนา: โพลีโฟนีดิจิตัล
ผู้จัดจำหน่าย: โซนีอินเตอร์แอ็กทีฟเอนเตอร์เทนเมนต์
กำกับ: คาซูโนริ ยามาอูจิ
ชุด: กรันตูริสโม
เครื่องเล่น:   เพลย์สเตชัน 4  เพลย์สเตชัน 5 
วางจำหน่าย: 4 มีนาคม ค.ศ. 2022
แนว: จำลองการแข่งรถ
รูปแบบ: ผู้เล่นคนเดียว หลายผู้เล่น
กรันตูริสโม 7 (อิตาลี: Gran Turismo 7) เป็นวิดีโอเกมแนวจำลองการแข่งรถ พัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์ ตัวเกมเป็นเกมภาคหลักลำดับที่ 8 ในชุดเกม กรันตูริสโม  ตัวเกมได้รับการประกาศเปิดตัวในวันที่ 11 มิถุนายน ค.ศ. 2020 ที่งานเปิดตัวคอนโซลเพลย์สเตชัน 5 และวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5 ทำให้เป็นเกมมัลติคอนโซลภาคแรกในชุดเกมนี้
กรันตูริสโม 7 ได้รับกระแสวิจารณ์เชิงบวกจากนักวิจารณ์ โดยได้รับคำชมจากกราฟิกและรูปแบบการเล่น หลังจากวางจำหน่ายได้ไม่นาน ตัวเกมก็ถูกผู้เล่นถล่มรีวิวในเว็บไซต์เมทาคริติก เนื่องจากการใช้ไมโครทรานส์แอคชั่นและการฟาร์มที่มากเกินไป
การพัฒนาและวางจำหน่าย

ในการสัมภาษณ์ในเดือนกรกฎาคม 2019 กับจีทีแพลเน็ตซึ่งเป็นเว็บไซต์สำหรับแฟนเกมโดยเฉพาะสำหรับชุดเกม กรันตูริสโม คาซูโนริ ยามาอูจิระบุว่าเกม กรันตูริสโม  เกมถัดไปกำลังอยู่ในระหว่างการพัฒนา" ยามาอูจิยืนยันว่าจะมีการมุ่งเน้นไปที่การปรับแต่งประสบการณ์จีทีแบบคลาสสิก โดยเสริมว่า "ผมคิดว่าเกมต่อไปที่เราจะสร้างจะเป็นการผสมผสานระหว่างอดีต ปัจจุบัน และอนาคต ซึ่งเป็นรูปแบบที่สมบูรณ์ของ กรันตูริสโม"
กรันตูริสโม 7 ได้รับการเปิดเผยในงานเปิดตัวคอนโซลเพลย์สเตชัน 5 ของโซนี่ในวันที่ 11 มิถุนายน ค.ศ. 2020 ตัวเกมได้รับการพัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์สำหรับเพลย์สเตชัน 4 และ เพลย์สเตชัน 5 ตัวเกมมีกำหนดวางจำหน่ายครั้งแรกใน ค.ศ. 2021 ต่อมาถูกเลื่อนออกไปเป็น ค.ศ. 2022 เนื่องจากผลกระทบของการระบาดใหญ่ของโควิด-19 ในอุตสาหกรรมวิดีโอเกมที่ส่งผลต่อการพัฒนาเกม ตัวเกมวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5
ในวันที่เกมวางจำหน่าย กรันตูริสโม 7 ถูกถอดออกจากการขายในรัสเซีย แม้ว่าโซนีจะยังไม่ได้ตัดสินใจอย่างเป็นทางการในเวลานั้นก็ตาม ในวันที่ 9 มีนาคม ค.ศ. 2022 สี่วันหลังจากวางจำหน่าย เพลย์สเตชันได้ประกาศว่าจะหยุดการขายเกมรวมถึงเกม กรันตูริสโม 7 ในรัสเซียเพื่อตอบโต้การรุกรานยูเครนของรัสเซีย
เพลงชาติเชโกสโลวาเกีย

| คำแปล: เพลงชาติเชโกสโลวาเกีย |
| --- | --- |
เนื้อร้อง: Josef Kajetán Tyl (คเด โดโมฟ มูย?) ยานโก มาตุสกา(นาดทาโทรซาบลีซกา), ค.ศ. 1844
ทำนอง: František Škroup (คเด โดโมฟ มูย?) เพลงพื้นเมือง (นาดทาโทรซาบลีซกา)
รับไปใช้: พ.ศ. 2461 (ค.ศ. 1918)
เลิกใช้: พ.ศ. 2535 (ค.ศ. 1992)

ตัวอย่างเสียง
เพลงชาติเชโกสโลวาเกีย(บรรเลง)ไฟล์ ช่วยเหลือ
 
เพลงชาติเชโกสโลวาเกีย (เช็ก: Československá hymna ประกาศใช้อย่างเป็นทางการเมื่อ พ.ศ. 2461 ภายหลังจากสิ้นสุดสงครามโลกครั้งที่ 1 ประเทศเชโกสโลวาเกียได้รับการสถาปนา โดยได้นำเนื้อร้องบทแรกของเพลงคเด โดโมฟ มูย? และ นาดทาโทรซาบลีซกา (สาธารณรัฐสโลวัก) รวมเป็นเพลงเดียวกัน ในดินแดนเช็กนั้น มีกลุ่มชาติพันธุ์เยอรมัน และ ฮังการี โดยได้แปลเนื้อร้องเป็น ภาษาฮังการี และ เยอรมัน.
ภายหลังจากการสลายของเชโกสโลวาเกีย โดยแบ่งออกเป็นสาธารณรัฐเช็กและสาธารณรัฐสโลวัก ในปี พ.ศ. 2535 ยังคงใช้เนื้อร้องเดิม และ บทแรกของนาดทาโทรซาบลีซกา ได้กลายมาเป็นเพลงชาติสาธารณรัฐสโลวัก.
บทร้อง

| 0 | 1 | 2 | 3 |
| --- | --- | --- | --- |
|  บทร้องฉบับทางการ    Kde domov můj, kde domov můj? Voda hučí po lučinách, bory šumí po skalinách, v sadě skví se jara květ, zemský ráj to na pohled! A to je ta krásná země, země česká domov můj, země česká domov můj! Nad Tatrou sa blýska, hromy divo bijú Nad Tatrou sa blýska, hromy divo bijú Zastavme sa, bratia, veď sa ony stratia, Slováci ožijú. Zastavme sa, bratia, veď sa ony stratia, Slováci ožijú. |  คำแปลภาษาเยอรมัน    Wo ist mein Heim? Mein Vaterland? Wo durch Wiesen Bäche brausen, Wo auf Felsen Wälder sausen, Wo ein Eden uns entzückt, Wenn der Lenz die Fluren schmückt: Dieses Land, so schön vor allen, Böhmen ist mein Heimatland. Böhmen ist mein Heimatland. Ob der Tatra blitzt es, Dröhnt des Donners Krachen Ob der Tatra blitzt es, Dröhnt des Donners Krachen Doch der Stürme Wehen, wird gar bald vergehen, brüder, wir erwachen! Doch der Stürme Wehen, wird gar bald vergehen, brüder, wir erwachen! |  คำแปลภาษาฮังการี    Hol van honom, hol a hazám? Hol patak zúg a hegyháton, Csörgedez a rónaságon. Üde virág a kertben, Mint egy földi édenben. Ez az istenáldotta föld, Cseh föld a hazám, Cseh föld a hazám. Fenn a Tátra ormán villámok cikáznak, Fenn a Tátra ormán villámok cikáznak, Állj meg szlovák testvér, elmúlik a veszély népünk ébredez már. Állj meg szlovák testvér, elmúlik a veszély népünk ébredez már. |  คำแปลภาษาไทย    บ้านฉันอยู่ที่ใด บ้านฉันอยู่ที่ใด ผ่านจากเสียงน้ำไหลตามทุ่งหญ้า ต้นสนส่ายกิ่งอยู่เหนือแนวหิน พืชสวนที่รุ่งเรืองด้วยฤดูใบไม้ผลิบานสะพรั่ง สวรรค์บนเดินคือสิ่งเห็นที่รู้แจ้ง และนี่คือดินแดนที่สวยงาม ดินแดนเชค บ้านของฉัน ดินแดนเชค บ้านของฉัน นั่นสายฟ้าทาบทาเหนือเขาทาทราส, ฟาดลงมาเป็นวงกว้างทั่วไป นั่นสายฟ้าทาบทาเหนือเขาทาทราส, ฟาดลงมาเป็นวงกว้างทั่วไป เราจงไปหยุดมันเสียเถิด พี่น้องเอ๋ย, เพื่อทุกสิ่งทุกอย่าง แล้วสายฟ้านั้นจักหาย, และชาวสโลวักจะคืนกลับมาอีกครั้ง. เราจงไปหยุดมันเสียเถิด พี่น้องเอ๋ย, เพื่อทุกสิ่งทุกอย่าง แล้วสายฟ้านั้นจักหาย, และชาวสโลวักจะคืนกลับมาอีกครั้ง.   |
ดูเพิ่ม

ตราแผ่นดินของเชโกสโลวาเกีย
แองเตอร์นาซิอองนาลฉบับภาษาเช็ก
พระเจ้าอัลฟอนโซที่ 1 แห่งอารากอน

| อัลฟอนโซที่ 1 |
| --- | --- |
รูปปั้นแกะสลักของพระเจ้าอัลฟอนโซใน ปาร์เกกรันเดโฆเซอันโตนิโอลาบอร์เดตา ในซาราโกซา
กษัตริย์แห่งอารากอน  กษัตริย์แห่งปัมโปลนา
ครองราชย์: 28 กันยายน ค.ศ. 1104 – 8 กันยายน ค.ศ. 1134
รัชกาลก่อนหน้า: พระเจ้าเปโดรที่ 1 แห่งอารากอน
รัชกาลถัดไป: พระเจ้ารามีโรที่ 2 แห่งอารากอน (อารากอน) พระเจ้าการ์เซีย รามีเรซแห่งนาวาร์ (ปัมโปลนา)
ประสูติ: ค.ศ. 1073/1074
สิ้นพระชนม์: 8 กันยายน ค.ศ. 1134 (60 พรรษา)
ฝังพระศพ: วิหารซันเปโดรเอลบิเอโฆ
พระมเหสี: สมเด็จพระราชินีนาถอูร์รากาที่ 1 แห่งเลออน
ราชวงศ์: ราชวงศ์ฆีเมเนซ
พระบิดา: พระเจ้าซันโช รามีเรซแห่งอารากอนและนาวาร์
พระมารดา: เฟลิซี เดอ รูซี
พระเจ้าอัลฟอนโซที่ 1 (สเปน: Alfonso I; อารากอน: Alifonso I; บาสก์: Alfontso I.a) หรือ พระเจ้าอัลฟอนโซนักรบ (สเปน: Alfonso El Batallador; อารากอน: Alifonso lo Batallero; บาสก์: Alfontso Borrokalaria) เสด็จพระราชสมภพ ค.ศ. 1073 สิ้นพระชนม์เดือนกันยายน ค.ศ. 1134 ครองราชย์เป็นกษัตริย์แห่งอารากอนและนาวาร์ตั้งแต่ปี ค.ศ. 1104 จนถึงปี ค.ศ. 1134
อัลฟอนโซเป็นพระโอรสคนที่สองของพระเจ้าซันโชที่ 5 รามิเรซ และเป็นผู้สืบทอดตำแหน่งของพระเจ้าเปโดรที่ 1 แห่งอารากอน (พระเชษฐา) พระองค์ทรงได้รับการทาบทามจากพระเจ้าอัลฟอนโซที่ 6 แห่งเลออนและกัสติยาให้แต่งงานกับอูร์รากา ภรรยาม่ายของแรมงแห่งบูร์กอญที่ต่อมากลายเป็นพระราชินีผู้ปกครองกัสติยา เลออน และกาลิเซีย ภายหลังเมื่อพระเจ้าอัลฟอนโซที่ 6 สิ้นพระชนม์ในปี ค.ศ. 1109 ราชอาณาจักรคริสเตียนทั้งสี่ คือ อารากอน นาวาร์ กัสติยา และเลออน ถูกรวมเป็นหนึ่งเดียวกันแต่เพียงในนาม และอัลฟอนโซที่ 1 สืบทอดตำแหน่งจักรพรรดิต่อจากพระสสุระ ทว่าการรวมกันเป็นหนึ่งเดียวไม่ประสบผลสำเร็จเพราะเลออนและกัสติยาเกลียดชังจักรพรรดิชาวอารากอน, เพราะอูร์รากาชิงชังพระสวามีคนที่สองของตนเอง และเพราะแบร์นาร์ อาร์ชบิชอปชาวฝรั่งเศสสายกลูว์นีแห่งโตเลโดต้องการให้อัลฟอนโซ รามิเรซ พระโอรสเลี้ยงของพระองค์ (พระโอรสวัยทารกของอูร์รากากับพระสวามีคนแรกชาวบูร์กอญ) ครองบัลลังก์จักรพรรดิ ด้วยการกระตุ้นของแบร์นาร์ สมเด็จพระสันตะปาปาประกาศให้การแต่งงานของอัลฟอนโซกับอูร์รากาเป็นโมฆะ แต่พระเจ้าอัลฟอนโซยังคงมีส่วนร่วมในสงครามกลางเมืองในราชอาณาจักรตอนกลางต่อไปจนกระทั่งยอมวางมือจากการอ้างสิทธิ์เพื่อหลีกทางให้พระโอรสเลี้ยงในท้ายที่สุดหลังการสิ้นพระชนม์ของอูร์รากาในปี ค.ศ. 1126
อัลฟอนโซได้ฉายานามนักรบจากการทำเรกองกิสตา ทรงประสบความสำเร็จครั้งใหญ่ทางทหารในหุบเขาเอโบรตอนกลางซึ่งพระองค์ได้รับชัยชนะอันน่าทึ่งเหนือชาวมัวร์ ทรงยึดซาราโกซาได้ในปี ค.ศ. 1118 และยึดเอเฆอา, ตูเดลา, กาลาตายุด, บอร์ฆา, ตาราโซนา, ดาโรกา และมอนเรอัลเดลกัมโปได้ ในปี ค.ศ. 1125 ทรงเป็นผู้นำในการยกกองกำลังลงใต้รุกรานไปไกลถึงอันดาลูซิอา ในการสู้รบพระองค์ได้รับความช่วยเหลือมากมายจากผู้ปกครองอาณาจักรเคานต์ต่าง ๆ ทางตอนเหนือของเทือกเขาพิรินี ผลลัพธ์ที่ได้คืออารากอนเข้าไปพัวพันในความวุ่นวายในฝรั่งเศสตอนใต้ พระเจ้าอัลฟอนโซบาดเจ็บสาหัสในการรบที่ไม่ประสบความสำเร็จกับชาวมุสลิมในยุทธการที่ฟรากา ด้วยความเลื่อมใสในศาสนาอย่างสุดซึ้ง พระองค์ยกราชอาณาจักรของตนให้อัศวินเทมพลาร์และอัศวินฮอสปิทัลเลอร์ แต่อดีตผู้อยู่ใต้การปกครองของพระองค์ไม่ยอมรับเรื่องนี้ ท้ายที่สุดอาณาจักรก็ตกไปอยู่ภายใต้การปกครองของเคานต์แห่งบาร์เซโลนา
ต้นชีวิต

พระองค์ใช้ชีวิตช่วงแรกในอารามซีเรซา ศึกษาด้านการอ่านเขียน และฝึกฝนทักษะด้านการทหารภายใต้การอบรมสั่งสอนของโลเป การ์เซสผู้เป็นนักแสวงบุญ ซึ่งต่อมาเมื่ออพระเจ้าอัลฟอนโซได้ครองบัลลังก์ ทรงตอบพระอาจารย์ด้วยการพระราชทานเคานตีเปโดรลาให้
ในช่วงที่พระเชษฐาครองราชย์ พระองค์มีส่วนร่วมในการยึดเฮวสกา ซึ่งต่อมากลายเป็นนครที่ใหญ่ที่สุดของราชอาณาจักรและเป็นเมืองหลวงแห่งใหม่ พระองค์ทำศึกร่วมกับเอลซิดในบาเลนเซีย ทรงได้รับพระราชทานตำแหน่งลอร์ดแห่งบรีเอล, ลูนา, อาร์เดเนส และไบโลจากพระบิดา
การสิ้นพระชนม์ที่เกิดขึ้นติดๆ กันของอิซาเบลกับเปโดร พระโอรสธิดาของพระเชษฐา ที่สิ้นพระชนม์ในปี ค.ศ. 1103 และ 1104 ตามลำดับ ทำให้อัลฟอนโซกลายเป็นทายาทในบัลลังก์
ความขัดแย้งจากการแต่งงาน

พระองค์เป็นชายที่หลงใหลในการต่อสู้ ทรงสู้รบกับชาวคริสต์และชาวมัวร์มากว่า 29 สมรภูมิ ในวัย 30 กว่าพรรษา ทรงอภิเษกสมรสในปี ค.ศ. 1109 กับพระราชินีอูร์รากาผู้ทะเยอทะยาน ภรรยาม่ายของแรมงแห่งบูร์กอญ พระนางเป็นหญิงที่มีความทะเยอทะยานซึ่งไม่เหมาะจะเป็นช้างเท้าหลัง การแต่งงานถูกจัดแจงขึ้นโดยพระเจ้าอัลฟอนโซที่ 6 แห่งเลออน พระบิดาของอูร์รากา เพื่อรวมสองรัฐหลักของชาวคริสต์เข้าด้วยกันกันเพื่อต่อสู้กับกลุ่มอัลโมราวิด ทว่าอูร์รากากลับหวงแหนสิทธิ์ในฐานะพระราชินีผู้ปกครองของพระองค์ และครัวเรือนแบบหนึ่งสามีหลายภรรยาของพระบิดาไม่ได้สอนให้พระองค์รู้จักรักนวลสงวนตัว สองสามีภรรยาจึงทะเลาะกันจนเปิดสงครามเข้าใส่กัน ด้วยไพร่พลที่มีมากกว่าฝ่ายตรงข้าม ทรงชนะในสมรภูมิกันเดสปินาและสมรภูมิเบียดันโกส แต่ผู้สนับสนุนที่ไว้ใจได้ของพระองค์มีเพียงชาวอารากอน ซึ่งมีจำนวนไม่มากพอที่จะกำราบกัสติยาและเลออน ในปี ค.ศ. 1110 การแต่งงานของพระเจ้าอัลฟอนโซกับพระราชินีอู่ร์รากาถูกสมเด็จพระสันตะปาปาประกาศให้เป็นโมฆะ เนื่องจากทั้งคู่เป็นลูกพี่ลูกน้องลำดับที่สองกัน แต่พระองค์ปฏิเสธผู้แทนพระองค์ของสมเด็จพระสันตะปาปาและยังคงมีความสัมพันธ์ในเชิงชู้สาวกับพระราชินีอูร์รากาจนถึงปี ค.ศ. 1144 ระหว่างที่แต่งงานกัน ทรงเรียกตัวเองว่า "กษัตริย์และจักรพรรดิแห่งกัสติยา โตเลโด อารากอน ปัมโปลนา โซบราเบ และริบาโกร์ซา" เพื่อแสดงสิทธิ์ของพระองค์ในฐานะพระสวามีของพระราชินีอูร์รากา และสิทธิ์ในฐานะผู้สืบทอดดินแดนของพระบิดา ทรงใช้ตำแหน่งจักรพรรดิด้วยเหตผลว่าพระองค์ปกครองราชอาณาจักรสามแห่ง
ความสัมพันธ์กับคริสตจักร

พระองค์ทะเลาะกันคริสตจักร โดยเฉพาะนิกายซิสเตอร์เชียน รุนแรงพอๆ กับที่ทะเลาะกับพระมเหสี ทรงขับไล่อาร์ชบิชอปเบร์นาร์ดออกนอกประเทศและเนรเทศคณะนักบวชของซาฮากูน สุดท้ายพระองค์ถูกบังคับให้วางมือจากกัสติยาและเลออน เพื่อหลีกทางให้พระโอรสเลี้ยง พระเจ้าอัลฟอนโซที่ 7 แห่งกัสติยา พระโอรสของพระราชินีอูร์รากากับพระสวามีคนแรก การเข้ามาแทรกแซงของสมเด็จพระสันตะปาปาคาลิกซ์ตุสที่ 2 ทำให้อัลฟอนโซทั้งสองทำข้อตกลงร่วมกันได้
การขยายอำนาจทางทหาร

พระเจ้าอัลฟอนโซทรงเป็นที่จดจำในด้านการทหารมากกว่าการเมืองการปกครอง สี่ปีแรกของการเป็นกษัตริย์ ทรงใช้เวลาไปกับการทำสงครามกับชาวมุสลิมแทบไม่ขาด ในปี ค.ศ. 1105 ทรงพิชิตเอเฆอาและเตาสเต และเสริมความแข็งแกร่งให้แก่กัสเตยาร์และฆัสลิโบลซึ่งเป็นอาณาเขตของชาวคริสต์ ในปี ค.ศ. 1106 ทรงคว้าชัยเหนืออัลมุสตะอินแห่งซาราโกซาที่บันติเอร์รา และในปี ค.ศ. 1107 ทรงยึดตามาริเตเดลิเตราและเอสเตบันเดลาลิเตรา ความขัดแย้งเรื่องการอ้างสิทธิ์ในอาณาจักรทั้งสี่ (อารากอน, นาวาร์, กัสติยา และเลออน) ในปี ค.ศ. 1109 ทำให้การพิชิตอาณาเขตมุสลิมของพระองค์หยุดนิ่งไปหลายปี แต่ในปี ค.ศ. 1117 ทรงเตรียมพร้อมที่จะสู้รบอีกครั้ง
ในปี ค.ศ. 1118 สภาตูลูสประกาศสงครามครูเสดกับราชอาณาจักรมุสลิมในสเปน กองทัพของพระเจ้าอัลฟอนโซรีบรุกคืนไปทั่วคาบสมุทรไอบีเรีย และมาถึงซาราโกซาในเดือนพฤษภาคม หลังการปิดล้อมอันยาวนาน สุดท้ายเมืองก็แตกในวันที่ 18 ธันวาคม พระเจ้าอัลฟอนโซได้ประกาศให้ซาราโกซาเป็นเมืองหลวงของพระองค์ทันที ปีต่อมาทรงยึดดินแดนเพิ่ม ก่อนจะกลับไปซาราโกซาในปี ค.ศ. 1120 เพื่อขับไล่กองทัพมุสลิมที่พยายามจะยึดเมืองกลับไป
ตลอดระยะเวลาสิบห้าปี ทรงรุกรานอาณาเขตมุสลิมอย่างต่อเนื่อง เมืองต่างๆ ตกอยู่ภายใต้การควบคุมของพระองค์มากขึ้น อุปสรรคที่ขัดขวางความสำเร็จของพระองค์คือการขัดแย้งกับผู้นำของราชอาณาจักรคริสเตียนแห่งอื่นๆ ในสเปนตอนเหนือและฝรั่งเศส ซึ่งมีหลายครั้งที่ทำให้พระองค์ต้องทิ้งการสู้รบไปปกป้องอาณาเขตของตนเอง
การสิ้นพระชนม์

พระเจ้าอัลฟอนโซสิ้นพระชนม์ในเดือนกันยายน ค.ศ. 1134 หลายเดือนหลังความสำเร็จครั้งสุดท้ายในการยึดฟรากาด้วยกองทัพที่มีเพียงอัศวิน 500 คน หลุมฝังศพของพระองค์อยู่ในอารามซันเปโดรในเฮวสกา
ตามพินัยกรรมของพระเจ้าอัลฟอนโซ ทรงยกราชอาณาจักรให้อัศวินสามกลุ่มซึ่งขุนนางของราชอาณาจักรของพระองค์ไม่ยอมรับการตัดสินใจนี้ รามีโร พระอนุชาเพียงคนเดียวของพระเจ้าอัลฟอนโซบวชเป็นพระในนิกายเบเนดิกตินมาตั้งแต่เด็ก ข้อผูกมัดที่พระองค์มีต่อคริสตจักร, ภาวะอารมณ์ และการให้คำสัตย์ปฏิญาณว่าจะถือครองพรหมจรรย์ทำให้พระองค์ไม่คู่ควรที่จะปกครองราชอาณาจักรที่ถูกคุกคามทางทหารอย่างต่อเนื่อง พระเจ้าอัลฟอนโซที่ 7 แห่งเลออน ในฐานะกษัตริย์ผู้ปกครองและลูกหลานตามกฎหมายของพระเจ้าซันโชที่ 3 แห่งปัมโปลนา (นาวาร์) พยายามเสนอตนแต่ไม่ได้รับการสนับสนุนจากขุนนางท้องถิ่น ขุนนางของนาวาร์หันไปหาเปโดร เด อาตาเรส พระนัดดาของพระปิตุลานอกสมรสของพระเจ้าอัลฟอนโซ ขณะที่ขุนนางอารากอนสนับสนุนบิชอปรามีโร
สุดท้ายขุนนางนาวาร์ได้เลือกการ์เซีย รามีเรซ ลอร์ดแห่งมอนซอน ลูกหลานของบุตรชายนอกสมรสของพระเจ้าการ์เซีย ซันเชซที่ 3 แห่งปัมโปลนา เป็นกษัตริย์ ขณะที่ชาวอารากอนนำตัวรามีโรออกมาจากอารามและตั้งเป็นกษัตริย์ จับพระองค์แต่งงานกับแอนเญ็ส น้องสาวของดยุคแห่งอากีแตน
อารามซันเปโดรเดซิเรซาในบาเยเดเฮโช จังหวัดเฮวสกา ที่อินฟันเตอัลฟอนโซ ซันเชซได้รับการศึกษา
ภาพวาดพระราชินีอูร์รากาที่ 1 แห่งกัสติยาจากคริสต์ศตวรรษที่ 12
กอนเตปาร์ตีโร

| "Con te partirò"> เพลงโดยAndrea Bocelli.จากอัลบั้มRomanza |
| --- | --- |
แนวเพลง: Classical Crossover
ความยาว: 4:09
ค่ายเพลง: Polydor Records
ผู้ประพันธ์เพลง: Francesco Sartori Lucio Quarantotto
| "Time to Say Goodbye" |
| --- | --- |

เพลงโดยAndrea Bocelli & Sarah Brightman
จากอัลบั้มRomanza, Vivere,  Fly and Time to Say Goodbye / Timeless
วางจำหน่าย: ค.ศ. 1996 (1996)
แนวเพลง: Classical Crossover
ค่ายเพลง: East West Records
ผู้ประพันธ์เพลง: Francesco Sartori Lucio Quarantotto Frank Peterson
โปรดิวเซอร์: Frank Peterson
"กอนเตปาร์ตีโร" (อิตาลี: Con te partirò [kon ˈte partiˈrɔ]) มีความหมายว่า "ผมจะไปกับคุณ" เป็นเพลงครอสโอเวอร์คลาสสิกอิตาเลียน เขียนโดย ฟรานเซสโก ซาร์โตรี (ดนตรี) และลูซิโอ ควอแรนตอตโต (เนื้อเพลง) เป็นเพลงที่ร้องโดยอานเดรอา โบเชลลี ที่เทศกาลซานเรโม ในปี 1995 และบันทึกเสียงไว้อยู่ในอัลบั้มในปีเดียวกันนั้น ยังถือเป็นเพลงประจำตัวของโบเชลลี เพลงประสบความสำเร็จกับเวอร์ชันที่ 2 ที่ร้องในภาษาอังกฤษ โดยโบเชลลีร้องร่วมกับนักร้องเสียงโซปราโน ซาราห์ ไบรต์แมน ในชื่อ "Time to Say Goodbye" เพลงนี้ติดอันดับ 2 ในยูเคซิงเกิ้ลส์ชาร์ต และยังติดอันดับ 1 ในออสเตรเลีย เยอรมนี ไอร์แลนด์ สวิตเซอร์แลนด์ สำหรับเวอร์ชันภาษาอังกฤษ
กริสเตียน อับบีอาตี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Christian Abbiati
เกิด:   (1977-07-08) 8 กรกฎาคม ค.ศ. 1977 (47 ปี)
เกิดที่:  อับเบียทีกรัสโซ อิตาลี
สูง:  1.91 เมตร (6 ฟุต 3 นิ้ว)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  เอซี มิลาน
หมายเลข:  32
ชุดเยาวชน
1991–1992:  Trezzano
1992–1993:  Assago
1993–1994:  Corsico
ชุดใหญ่*
| ปี |  ทีม |  ลงเล่น† |  (ประตู)† |
| 1994–1998 |  มอนซา |  52 |  (0) |
| 1995–1996 |  → บอร์โกซีเซีย (loan) |  29 |  (0) |
| 1998–2016 |  เอซี มิลาน |  281 |  (0) |
| 2005–2006 |  → ยูเวนตุส (ยืม) |  19 |  (0) |
| 2006–2007 |  → ทอร์ริโน (ยืม) |  36 |  (0) |
| 2007–2008 |  → อัตเลติโกเดมาดริด (ยืม) |  21 |  (0) |
ทีมชาติ‡
| 1998–2000 |  อิตาลี 21 ปี |  20 |  (0) |
| 2003–2005 |  อิตาลี |  4 |  (0) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 6 May 2012.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 16 November 2005
กริสเตียน อับบีอาตี (อิตาลี: Christian Abbiati) เกิดเมื่อวันที่ 8 กรกฎาคม ค.ศ. 1977 ในเขต อับเบียทีกรัสโซ เมือง มิลาน เป็นนักฟุตบอลชาวอิตาลี ปัจจุบันเล่นให้กับ สโมสรฟุตบอลเอซี มิลาน ใน เซเรียอา ลีกฟุตบอลสูงสุดของ อิตาลี ในตำแหน่ง ผู้รักษาประตู
แหล่งข้อมูลอื่น

Official website เก็บถาวร 2009-10-20 ที่ เวย์แบ็กแมชชีน (อิตาลี)
กริสเตียน อับบีอาตี ที่ National-Football-Teams.com
กอร์โปตรุปเปโวลอนตารีเอ

| เหล่าทหารอาสาสมัคร Corpo Truppe Volontarie |
| --- | --- |
ขบวนของทหารอิตาลีที่ยุทธการที่กัวดาลาฆารา.
ประจำการ: December 1936 – April 1939
ประเทศ:  ฟาสซิสต์อิตาลี
ขึ้นต่อ:  ฝ่ายชาตินิยม
เหล่า: Army
รูปแบบ: ทหารราบ
บทบาท: ทหารราบยานยนต์
กำลังรบ: • ทหาร 78,500 นาย  • เครื่องบิน 758 ลำ
ปฏิบัติการสำคัญ: สงครามกลางเมืองสเปน ยุทธการที่มาลากา  ยุทธการที่กัวดาลาฆารา.  สงครามในภาคเหนือ  ยุทธการที่ซันตันเดร์  การรุกอารากอน  ยุทธการที่แม่น้ำเอโบร  การรุกแคทาโลเนีย 
ผู้บังคับบัญชา
ผบ. สำคัญ:    Mario Roatta   Ettore Bastico   Mario Berti   Gastone Gambara 
เหล่าทหารอาสาสมัคร (อิตาลี: Corpo Truppe Volontarie, CTV) เป็นกำลังรบนอกประเทศของฟาสซิสต์อิตาลีที่ถูกส่งไปยังสเปนเพื่อสนับสนุนฝ่ายชาตินิยมภายใต้การนำของนายพลฟรันซิสโก ฟรังโกที่ต่อสู้รบกับฝ่ายนิยมสาธารณรัฐสเปนในช่วงสงครามกลางเมืองสเปน ปี ค.ศ. 1936-39
กอร์โนกรันเด

| กอร์โนกรันเด |
| --- | --- |
ผาฝั่งตะวันออกของกอร์โนกรันเด
จุดสูงสุด
ความสูง เหนือระดับน้ำทะเล: 2,912 เมตร (9,554 ฟุต) 
ความสูง ส่วนยื่นจากฐาน: 2,476 เมตร (8,123 ฟุต) 
รายชื่อ: อัลตรา
พิกัด: 42°28′12″N 13°34′02″E﻿ / ﻿42.47000°N 13.56722°E﻿ / 42.47000; 13.56722 
ชื่อ
ความหมาย: เขาใหญ่ (great horn) (ภาษาอิตาลี)
ข้อมูลทางภูมิศาสตร์
กอร์โนกรันเดเตราโม อาบรุซโซ ประเทศอิตาลี 
เทือกเขา: อัปเปนนีนี
การพิชิต
พิชิตครั้งแรก: 19 สิงหาคม 1573 โดย ฟรันเซสโก เดอ มาร์ชี
เส้นทางง่ายสุด: ไฮก์
กอร์โนกรันเด (อิตาลี: Corno Grande; "เขาใหญ่"; great horn) เป็นจุดสูงสุดของเทือกเขาอัปเปนนีนี ตั้งอยู่ในอาบรุซโซ ทางตอนกลางของประเทศอิตาลี ส่วนหนึ่งของมาสซีฟกรันซัสโซ และเป็นจุดสูงสุดในคาบสมุทรอิตาลีด้วยความสูง 2,912 เมตร (9,554 ฟุต) จากระดับน้ำทะเล และเป็นยอดเขาที่สูงสุดในอิตาลีภาคพื้นแผ่นดินที่ไม่ได้อยู่ในเทือกเขาแอลป์ และเป็นอันดับสองในประเทศอิตาลีที่ไม่ได้อยู่ในเทือกเขาแอลป์ รองมาจากเขาเอตนาบนเกาะซิซิลี
กอร์รีทางใต้ของกอร์โนกรันเดมีหนึ่งในธารน้ำแข็งที่ตั้งอยูทางใต้ที่สุดแห่งหนึ่งของยุโรป ชื่อว่า ธารน้ำแข็งกัลเดโรเน
วทัญญู มุ่งหมาย

| วทัญญู มุ่งหมาย |
| --- | --- |
ชื่อเกิด: วทัญญู มุ่งหมาย
รู้จักในชื่อ: แมน
เกิด: 9 พฤศจิกายน พ.ศ. 2508 (58 ปี)
ที่เกิด: อุบลราชธานี ไทย
อาชีพ: นักร้อง อาจารย์มหาวิทยาลัย
อ.วทัญญู  มุ่งหมาย เกิดเมื่อวันอังคารที่  9 พฤศจิกายน พ.ศ. 2508 ปีมะเส็ง ณ จังหวัด อุบลราชธานี เป็นบุตรคนที่ 6 ของ นาย บุดดี มุ่งหมาย และ นางเรือนคำ มุ่งหมาย มี พี่น้อง 7 คน ชาย 2 คน หญิง 5 คน การทำงานในวงการบันเทิงเริ่มจากการเป็นนักเรียนการแสดงรุ่นที่ 1 ของช่อง 7 สี และเป็นนักร้องดีเด่นและขวัญใจมหาชนในการประกวดร้องเพลงชิงแชมป์ 5 ภูมิภาคของวาทินี ช่อง 9 อสมท. ประเภทเพลงสากลและไทยสากล (ปี พ.ศ. 2525-2527)[ต้องการอ้างอิง] เป็นตัวแทนนักร้องไทยเข้าร่วมการแข่งขันร้องเพลงชิงแชมป์เอเชีย ณ ฮ่องกง (ปี พ.ศ. 2528)[ต้องการอ้างอิง] หลังจากนั้น ได้ทำงานวงการบันเทิงเรื่อยมา เริ่มจากเป็นผู้ดำเนินรายการโทรทัศน์ วิทยุ นักแสดง และนักร้องชาวไทย
วทัญญูจบการศึกษาจากมัธยมศึกษาตอนปลายจากโรงเรียนเบ็ญจะมะมหาราช ศิลปศาสตรบัณฑิต (รัฐศาสตร์) สาขาการปกครอง ภาคพิเศษ รุ่น 5 ที่มหาวิทยาลัยรามคำแหงและระดับปริญญาโท  รัฐศาสตรมหาบัณฑิต สาขาการเมืองการปกครองสำหรับนักบริหาร รุ่นที่ 14 ที่มหาวิทยาลัยธรรมศาสตร์และปริญญาโทใบที่ 2 นิเทศาสตรมหาบัณฑิต  สาขาการสื่อสารการท่องเที่ยวและบันเทิงจาก มหาวิทยาลัยเกริก  รุ่นที่  2
ปัจจุบัน เป็นอาจารย์หัวหน้าสาขาวิชาการการสื่อสารการเมื่องบูรณาการ คณะนิเทศศาสตร์ มหาวิทยาลัยเกริก ประธานกรรมการบริหาร บริษัท สตาร์ อีส บอร์น จำกัด เจ้าของผลงานหนังสือคัมภีร์วิถีคน
ประวัติการทำงานด้านข่าวสารและประชาสัมพันธ์

นักจัดรายการวิทยุ  สถานีวิทยุ FM.101 กองบัญชาการทหารสูงสุด (ปี พ.ศ. 2527)
ผ่านการสอบผู้ประกาศและได้รับใบอนุญาตผู้ประกาศจากกรมประชาสัมพันธ์ (ปี พ.ศ. 2528)
ผู้ประกาศรายการโทรทัศน์ชายคนแรก สถานีโทรทัศน์สีกองทัพบกช่อง 7 (ปี พ.ศ. 2528)
พิธีกรายการโทรทัศน์  สถานีโทรทัศน์ช่อง 9 อสมท. (ปี พ.ศ. 2530)
ผู้ผลิตรายการโทรทัศน์ “นัดฝันวันศุกร์” สถานีโทรทัศน์กองทัพบกช่อง 5 	(ปี พ.ศ. 2540)
ผู้ดำเนินรายการ “ร้อยแปดทางรอด”  สถานีโทรทัศน์ ITV (ปี พ.ศ. 2541)
ผู้ดำเนินรายการลูกทุ่งวิทยุ “ลูกทุ่งรักไทย” (ปี พ.ศ. 2543)
ผู้ดำเนินรายการ “Family new aleart”  สถานีโทรทัศน์เสรี (ปี พ.ศ. 2549)
คอลัมภ์นิสต์และที่ปรึกษาหนังสือนิตยสารบันเทิง   บันเทิงวันหยุดและ	มายาแชลแนล (ปี พ.ศ. 2545 – ปัจจุบัน)
ผู้ช่วยกรรมการผู้จัดการ สถาบันสอนภาษา  บริติช อเมริกัน (ปี พ.ศ. 2532 -  2545)
นักพากย์ ผู้บรรยาย ผู้อ่านสารคดี และสปอร์ตโฆษณา ตามสื่อต่างๆ
นักเรียนการแสดงและการจัดรายการ ช่อง 7 สี รุ่นที่ 1